CELEX: 32018R1277
Language: fi
Date: 2018-09-18 00:00:00
Title: Neuvoston asetus (EU) 2018/1277, annettu 18 päivänä syyskuuta 2018, siipikarjanlihan vientitukien vahvistamisesta

24.9.2018   
               
               
                  FI
               
               
                  Euroopan unionin virallinen lehti
               
               
                  L 239/1
               
            
         NEUVOSTON ASETUS (EU) 2018/1277,
         annettu 18 päivänä syyskuuta 2018,
         siipikarjanlihan vientitukien vahvistamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksen (EY) N:o 1234/2007 (1), joka kumottiin Euroopan parlamentin ja neuvoston asetuksella (EU) N:o 1308/2013 (2), nojalla komissiolla oli valtuudet vahvistaa vientituet silloin, kun se asetuksessa (EY) N:o 1234/2007 määriteltyjen perusteiden ja vaatimusten mukaan on tarpeellista. Tämän perusteella hyväksyttiin komission täytäntöönpanoasetus (EU) N:o 689/2013 (3).
                  
               
                     (2)
                  
                  
                     Unionin tuomioistuin kumosi 20 päivänä syyskuuta 2017 antamallaan tuomiolla (4) komission täytäntöönpanoasetuksen (EU) N:o 689/2013. Unionin tuomioistuin totesi, että asianomaiselle henkilölle vastaisen toimen toteuttamista koskevien menettelysääntöjen noudattamatta jättäminen merkitsee olennaisten menettelymääräysten rikkomista, ja näin ollen toimi, jota rasittaa mainitunlainen virhe, on kumottava.
                  
               
                     (3)
                  
                  
                     Unionin tuomioistuin totesi myös, että vaikka olennaisia menettelymääräyksiä oli rikottu, ei ilmennyt mitään virhettä, joka vaikuttaisi kyseisen toimen, joka sisältää asetuksen (EY) N:o 1234/2007 täytäntöönpanon edellyttämät toimenpiteet, sääntöjenmukaisuuteen. Oikeusvarmuuden vuoksi ja jotta asetuksen (EY) N:o 1234/2007 täytäntöönpano ei vaikeutuisi, tuomioistuin päätti pysyttää riidanalaisen asetuksen vaikutukset kunnes sen korvaamiseksi tarkoitettu uusi toimi on tullut voimaan.
                  
               
                     (4)
                  
                  
                     Asetuksella (EU) N:o 1308/2013 kumottiin asetuksen (EY) N:o 1234/2007 menettelysäännökset, jotka koskevat vientitukien vahvistamiseksi annettavien säädösten hyväksymistä. Asetusta (EU) N:o 1308/2013 sovelletaan 1 päivästä tammikuuta 2014.
                  
               
                     (5)
                  
                  
                     Unionin tuomioistuimen tuomion noudattamiseksi on siten tarpeen vahvistaa siipikarjanlihan vientituet samalle tasolle kuin ne vahvistettiin täytäntöönpanoasetuksella (EU) N:o 689/2013. Sen vuoksi tätä asetusta olisi sovellettava taannehtivasti 19 päivän heinäkuuta 2013 ja 31 päivän joulukuuta 2013 välisellä ajanjaksolla.
                  
               
                     (6)
                  
                  
                     Vientitukea olisi myönnettävä ainoastaan tuotteille, joilla on vapaa liikkuvuus unionissa ja joissa on Euroopan parlamentin ja neuvoston asetuksen (EY) N:o 853/2004 (5) 5 artiklan 1 kohdan b alakohdassa säädetty tunnistusmerkki. Kyseisten tuotteiden olisi noudatettava myös Euroopan parlamentin ja neuvoston asetuksessa (EY) N:o 852/2004 (6) säädettyjä vaatimuksia.
                  
               
                     (7)
                  
                  
                     Täytäntöönpanoasetuksen (EU) N:o 689/2013 antamiseen asti sovelletut vientituet vahvistettiin komission täytäntöönpanoasetuksessa (EU) N:o 360/2013 (7). Täytäntöönpanoasetuksen (EU) N:o 689/2013 vaikutusten voimassaolon päättyminen tarkoittaisi siten muun muassa sitä, että olisi sovellettava asetusta (EU) N:o 360/2013. Oikeusvarmuuden vuoksi asetus (EU) N:o 360/2013 olisi näin ollen kumottava,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Vientitukia myönnetään tämän asetuksen liitteessä vahvistetuille tuotteille, määrille ja kausille, jollei tämän artiklan 2 kohdassa säädetyistä edellytyksistä muuta johdu.
            
            
               2.   Tämän artiklan mukaisten vientitukikelpoisten tuotteiden on täytettävä asetusten (EY) N:o 852/2004 ja (EY) N:o 853/2004 asiaa koskevat vaatimukset, ja erityisesti niiden on oltava hyväksytyssä laitoksessa valmistettuja ja asetuksen (EY) N:o 853/2004 liitteessä II olevassa I jaksossa säädettyjen tunnistusmerkintävaatimusten mukaisia.
            
         
         
            2 artikla
            Kumotaan täytäntöönpanoasetus (EU) N:o 360/2013.
         
         
            3 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 19 päivästä heinäkuuta 201331 päivään joulukuuta 2013.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä syyskuuta 2018.
            
               
                  Neuvoston puolesta
               
               
                  Puheenjohtaja
               
               G. BLÜMEL
            
         
         
            (1)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).
         
            (2)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).
         
            (3)  Komission täytäntöönpanoasetus (EU) N:o 689/2013, annettu 18 päivänä heinäkuuta 2013, siipikarjanliha-alan vientitukien vahvistamisesta (EUVL L 196, 19.7.2013, s. 13).
         
            (4)  Tuomio 20.9.2017, Tilly-Sabco v. komissio, C-183/16 P, ECLI:EU:C:2017:704.
         
            (5)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).
         
            (6)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).
         
            (7)  Komission täytäntöönpanoasetus (EU) N:o 360/2013, annettu 18 päivänä huhtikuuta 2013, siipikarjanliha-alan vientitukien vahvistamisesta (EUVL L 109, 19.4.2013, s. 27).
      
      
         
            LIITE
            
               SIIPIKARJANLIHAAN 19 PÄIVÄSTÄ HEINÄKUUTA 201331 PÄIVÄÄN JOULUKUUTA 2013 SOVELLETTAVAT VIENTITUET
            
            
                        Tuotekoodi
                     
                     
                        Määräpaikka
                     
                     
                        Mittayksikkö
                     
                     
                        Tuen määrä
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 kpl
                        EUR/100 kpl
                        EUR/100 kpl
                        EUR/100 kpl
                        EUR/100 kpl
                        EUR/100 kpl
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        Huom. Tuotekoodit sekä A-sarjan määräpaikkakoodit on määritelty komission asetuksessa (ETY) N:o 3846/87 (EYVL L 366, 24.12.1987, s. 1).
                        Muiksi määräpaikoiksi on määritelty seuraavat: V03: A24, Angola, Saudi-Arabia, Kuwait, Bahrain, Qatar, Oman, Arabiemiirikunnat, Jordania, Jemen, Libanon, Irak ja Iran.